Luīze Pastore

Luīze Pastore (dzimusi 1986. gada 2. novembrī) ir latviešu bērnu grāmatu rakstniece.

 Biogrāfija 
L. Pastore dzimusi Siguldas novadā, Allažos, studējusi Latvijas Kultūras akadēmijā, radošo rakstīšanu apguvusi "Literārās akadēmijas" Prozas meistardarbnīcā (2010).

Kopš 2015. gada apgāds "Neputns" izdod viņas sarakstīto un Elīnas Brasliņas ilustrēto grāmatu sēriju "Mākslas detektīvi", kuras grāmatu sižeti veidoti pēc Latvijas mākslas vēsturē pazīstamu mākslas darbu motīviem.

Divreiz saņēmusi Literatūras gada balvu par grāmatām "Maskačkas stāsts" (2013) un "Svešinieka atnākšana" (2015), divreiz saņēmusi arī Jāņa Baltvilka balvu bērnu literatūrā par sērijas "Mākslas detektīvi" grāmatām "Pazudušais pērtiķis" un "Neredzamais cilvēks" (2015) un grāmatu "Laimes bērni" (2022). 

Par "Mākslas detektīviem" saņēmusi Pastariņa prēmiju. 

Grāmatas "Neredzamais cilvēks" un "Laimes bērni" iekļautas bērnu un jaunatnes literatūras katalogā “The White Raven”, kurā ik gadu Minhenes Starptautiskā Jaunatnes bibliotēka iekļauj 200 labākos bērnu literatūras darbus, kas pelnījuši pasaules uzmanību pateicoties to universālajai tematikai, inovatīvajam literārajam un/vai mākslinieciskajam stilam. 

2018. gadā britu žurnāls "The Guardian" iekļāvis "Dog Town" ("Maskačkas stāsts" tulkojums angļu valodā) gada labāko jauno bērnu grāmatu izlasē, ko veidojusi Lielbritānijas Grāmatizdevēju asociācija sadarbībā ar Grāmattirgotāju asociāciju. 

2022. gadā par grāmatu "Laimes bērni" saņemta Starptautiskā Boloņas bērnu grāmatu tirgus balva "Jaunie apvāršņi 2022" (“New Horizons”), ko žūrija katru gadu piešķir īpaši novatoriskai bērnu grāmatai. 

2025. gadā "Maskačkas stāsta" tulkojums itāļu valodā "Jēkabs e i cani di Riga" nominēts prestižajai Itālijas literārajai balvai Premio Strega.

2026. gadā Luīze Pastore nominēta Astridas Lindgrēnes piemiņas balvai (Astrid Lindgren Memorial Award, ALMA), kas ir pasaulē nozīmīgākais apbalvojums par ieguldījumu bērnu un jauniešu literatūrā. Balvas mērķis ir godināt Astridas Lindgrēnes piemiņu un veicināt bērnu un jauniešu interesi par literatūru visā pasaulē. 

Pēc Pastores darbu motīviem tapušas arī animācijas filmas. 2019. gadā studijā "Atom Art" iznākusi pilnmetrāžas animācijas filma "Jēkabs, Mimmi un runājošie suņi", kas tapusi pēc L. Pastores grāmatas "Maskačkas stāsts" motīviem.

 Bibliogrāfija 
 Latviešu valodā 
 Stāsts par Pakaļasti tiem, kas vēl aug. Rīga: Zvaigzne ABC, 2008. 
 Petra un Sniegpārslu Meistars. Siguldas novada pašvaldība, 2012.
 Maskačkas stāsts. Rīga: Neputns, 2013.

Sērija "Mākslas detektīvi"
 Pazudušais pērtiķis. Rīga: Neputns, 2015.
 Neredzamais cilvēks. Rīga: Neputns, 2015. 
 Svešinieka atnākšana. Rīga: Neputns, 2015.
 Operācija "Maska". Rīga: Neputns, 2016. 
 Pēdējais ķēniņš. Rīga: Neputns, 2016.
Bez nosaukuma. Rīga: Neputns, 2018.
Slepenā parole. Izlaušanās no pils. Rīga: Neputns, 2023.

 Laimes bērni. Rīga: Liels un mazs, 2021.
 Raiņa ielas cirks. Rīga: Neputns, 2022.
 Šis ir mans seriāls. Rīga: Aminori, 2023.
 Laimes govs. Rīga: Liels un mazs, 2025.

 Jauno rakstnieku klase. Stāsts sērijās (#1.-#8) žurnālā "Lasis". Rīga: a/s "Cits medijs", 2025.-2026.

 Citās valodās 
 Dogtown. Tulkojusi Žanete Vēvere Pasqualini. Firefly Press, 2018.
 A la recherche du singe perdu. Tulkojis Nicolas Auzanneau. Editions courtes et longues, 2018.
Jakobi väga hästi õnnestunud plaan. Tulkojis Marguss Konnula. Helios kirjastus, 2019.
Jēkabs e i cani di Riga. Tulkojušas Rita Tura un Margherita Carbonaro. Emons Raga, 2024.
Dzieci króla diamentów. Tulkojusi Agnieszka Smarzewska. Wydawnictwo Widnokrąg, 2024.
Děti lovce diamantů. Baobab, 2025.

 Citi darbi 

 Stāstu stāsts. Kultūras kanona spēle bērniem. Rīga: Latvijas Nacionālā bibliotēka, 2023.
 Jauno rakstnieku klase. Stāsts turpinājumos žurnālā "Lasis". 2025-2026.

 Atsauces 

Kategorija:Latviešu valodā rakstošie
Kategorija:21. gadsimta rakstnieki
Kategorija:Latvijas bērnu literatūras rakstnieki